གཡེང་བ་

གཡེང་བ་ཞེས་པ་ནི་སེམས་དམིགས་པ་གཅིག་ལ་རྩེ་གཅིག་ཏུ་མ་གནས་པར་ཕྱི་རོལ་གྱི་ཡུལ་སྣ་ཚོགས་ལ་འཕྲོ་ཞིང་རྒོད་པའམ། ལུས་ངག་ཡིད་གསུམ་གྱིས་དོན་མེད་པའི་བྱ་བ་སྣ་ཚོགས་པ་ལ་འཇུག་པའི་སེམས་ཀྱི་རྣམ་པ་ཞིག་ཡིན།

 ནང་དོན། 

ལུས་ཀྱི་གཡེང་བ།
ལུས་ཀྱི་གཡེང་བ་ནི་གར་དང་མཆོངས་རྒྱུག་སོགས་དོན་མེད་པའི་ལུས་ཀྱི་སྤྱོད་པ་རྣམས་ལ་གོ "ལུས་ཀྱིས་གར་དང་མཆོངས་རྒྱུག་བྱེད་པ་ལ་སོགས་པ་ཆོས་དང་འགལ་ཞིང་དོན་མེད་པའི་བྱ་བ་མང་པོ་རྣམས་བྱེད་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། ལུས་ཀྱི་གཡེང་བ་ནི་དགེ་སློང་གི་ཚུལ་མཐུན་མ་ཡིན་པའི་ལུས་ཀྱི་སྤྱོད་པ་རྣམས་ལ་གོ་དགོས།

ངག་གི་གཡེང་བ།
ངག་གི་གཡེང་བ་ནི་དོན་མེད་པའི་གཏམ་རྒྱུད་དང་གད་མོ། གླུ་དབྱངས་སོགས་དགེ་བའི་ཆོས་དང་འགལ་བའི་ངག་གི་སྤྱོད་པ་རྣམས་ཡིན། "ངག་གི་རྣམ་འགྱུར་བག་མེད་པའི་དགའ་བ་དང་བཅས་པས་ཧ་ཧ་ཞེས་དགོད་ཅིང་ག་ཞ་བྱེད་པ་དང་གླུ་དབྱངས་ལེན་པ་དང་གཞན་ཡང་དོན་མེད་པའི་ཅལ་ཅོལ་མང་དུ་སྨྲ་བ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།དང་། "ཆགས་སྡང་སོགས་མི་དགེ་བ་དང་ལུང་མ་བསྟན་སོགས་དོན་མེད་ཀྱི་སྨྲ་བ་མང་པོ་དང་གད་མོ་རྟ་གད་སྒྲོགས་པ་ལ་སོགས་པས་ངག་རྒོད་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར།

སེམས་ཀྱི་གཡེང་བ།
སེམས་ཀྱི་གཡེང་བ་ནི་འདོད་པའི་ཡོན་ཏན་ལ་ཆགས་པ་དང་མི་འདོད་པ་ལ་ཞེ་སྡང་སོགས་ཕྱིན་ཅི་ལོག་གི་རྣམ་རྟོག་སྣ་ཚོགས་པ་ལ་གོ  "འདོད་པའི་ཡོན་ཏན་ལ་ཆགས་ཤིང་ཞེན་པ་དང་མི་འདོད་པ་ལ་རྒྱབ་ཀྱིས་ཕྱོགས་པའི་ཞེ་སྡང་སོགས་ཕྱིན་ཅི་ལོག་གི་རྣམ་པར་རྟོག་པ་མཐའ་དག་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། སེམས་ཀྱི་གཡེང་བ་ནི་དུས་གསུམ་གྱི་ཡུལ་ལ་དོན་མེད་དུ་རྣམ་པར་རྟོག་པ་ལས་བྱུང་བ་ཡིན།

 གཡེང་བའི་ཉེས་དམིགས། 
གཡེང་བ་ལ་སྤྱོད་པའི་ཚེ་ཉེས་དམིགས་དུ་མ་ཡོད་པ་ལས། ཐོག་མར་ཚེ་འདིར་དམ་པའི་ཆོས་ཉམས་སུ་ལེན་པའི་གོ་སྐབས་ཉམས་པར་བྱེད། དེ་ནས་ཕྱི་མར་སྡུག་བསྔལ་དུ་མ་སྐྱེད་པའི་རྒྱུར་འགྱུར། "དེ་དག་ལ་དགའ་བ་ནི་ཚེ་འདིའི་དོན་ཆེན་པོ་ཉམས་པར་བྱེད་པའི་རྒྱུ་དང་ཕྱི་མའི་སྐབས་སུ་སྡུག་བསྔལ་དུ་མ་སྐྱེད་པའི་རྒྱུའམ་གཞིར་གྱུར་པ་ཡིན་པའི་ཕྱིར།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཞེས་གསུངས།

གཞན་ཡང་ཏིང་ངེ་འཛིན་སྒོམ་པའི་སྐབས་སུ་གཡེང་བ་ཡོད་ན། "སེམས་ནི་རྣམ་པར་གཡེངས་པའི་མི་ཉོན་མོངས་པའི་མཆེ་བའི་ཕྲག་ན་གནས་ཏེ། དེས་མྱུར་དུ་འཇོམས་པར་འགྱུར་བས་སོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། གཡེང་བ་ནི་ཏིང་ངེ་འཛིན་གྱི་མི་མཐུན་ཕྱོགས་ཡིན་པས་ཞི་གནས་དང་ལྷག་མཐོང་གི་སྙོམས་འཇུག་ལ་ཆེན་པོའི་བར་ཆད་འགྱུར།

 གཉེན་པོ། 
གཡེང་བའི་གཉེན་པོ་ནི་དབེན་པ་ཡིན། "ལུས་དང་སེམས་ནི་འདུ་འཛི་དང་འདོད་པའི་རྣམ་རྟོག་སོགས་ཀྱིས་དབེན་པ་ཡིས་ཏིང་ངེ་འཛིན་གྱི་མི་མཐུན་ཕྱོགས་རྣམ་པར་གཡེང་བ་མི་འབྱུང་ངོ་། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས།

ལུས་དབེན་པ།
གཡེང་བ་སྤོང་བའི་ཐབས་ལ་ཐོག་མར་ལུས་དབེན་པ་བསྟེན་དགོས། "སྐྱེ་བོ་མང་པོ་དང་འགྲོགས་འདྲིས་བྱེད་པ་སོགས་འཇིག་རྟེན་པའི་འདུ་འཛི་སྤངས་ཏེ་ལུས་དབེན་པར་གནས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།དགོས། ལུས་དབེན་པའི་ཕན་ཡོན་ལ། "ཚེགས་ཆུང་ངུས་རྙེད་པའམ་དེར་འཚོ་བ་རྙེད་སླ་ཞིང་ཉེ་དུ་སོགས་སྐྱོང་མི་དགོས་པས་ཚེགས་ཆུང་བ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ལ་སོགས་པ་ཡོད།

སེམས་དབེན་པ།
ལུས་དབེན་པ་ཐོབ་ནས་སེམས་དབེན་པ་ཐོབ་དགོས། "འདོད་པ་ལ་འདུན་པའི་འདོད་ཆགས་སོགས་ཕྱིན་ཅི་ལོག་གི་རྣམ་རྟོག་སྤངས་ཏེ་སེམས་ནི་དབེན་པར་གནས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།དགོས། "བསམ་པ་གཞན་ནི་ཀུན་བཏང་བ་སྟེ་སྤངས་ནས་ཐེག་ཆེན་ལ་ཞུགས་པ་བདག་རང་གི་རྒྱུད་ཀྱི་ཉམས་ལེན་གྱི་གཙོ་བོ་ཀུན་རྫོབ་དང་དོན་དམ་པའི་བྱང་ཆུབ་ཀྱི་སེམས་གཉིས་པོ་མ་སྐྱེས་པ་སྐྱེད་པ་དང་སྐྱེས་པ་གོང་འཕེལ་དུ་གཏོང་བའི་ཐབས་འབའ་ཞིག་ལ་སེམས་པ་གཅིག་པུ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཡིས་སེམས་གནས་ལ་རྩེ་གཅིག་ཏུ་མཉམ་པར་གཞག་དགོས།

དབེན་པའི་ཡོན་ཏན།
དབེན་པར་གནས་པའི་ཡོན་ཏན་ལ། "ཤིན་ཏུ་མདངས་དགའ་བ་སྟེ་ལུས་སེམས་ལ་བདེ་བ་སྐྱེད་པས་ཉམས་དགའ་བའི་ནགས་ཚལ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།དང་། "ཆགས་སྡང་སོགས་ཉེས་སྤྱོད་ཉེ་བར་ཞི་བའི་བདེ་བ་སྐྱེད་པའམ་བདེ་སྐྱིད་དང་ལྡན་ཅིང་སྒོ་གསུམ་གྱི་རྣམ་པར་གཡེང་བ་ཐམས་ཅད་ཞི་བར་བྱེད་པའི་གནས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཡིན་ནོ། །

 བསྡུས་དོན། 
གཡེང་བ་ཞེས་པ་ནི་ལུས་ངག་ཡིད་གསུམ་གྱིས་དོན་མེད་པའི་བྱ་བ་ལ་འཇུག་ཅིང་སེམས་རྩེ་གཅིག་ཏུ་མ་གནས་པའི་རྣམ་པ་ཞིག་ཡིན། འདི་ལྟར་གཡེང་བ་ལ་སྤྱོད་ན་ཚེ་འདིར་དམ་པའི་ཆོས་ལ་ཉམས་ལེན་བྱེད་པའི་གོ་སྐབས་ཉམས་ཤིང་ཕྱི་མར་སྡུག་བསྔལ་གྱི་རྒྱུར་འགྱུར། དེ་བས་ན་ལུས་དབེན་པ་དང་སེམས་དབེན་པ་ཐོབ་ནས་ཏིང་ངེ་འཛིན་གྱི་ཉམས་ལེན་ལ་བརྩོན་པར་བྱ་དགོས་སོ། །

 ལུང་ཁུངས། 
Category:མཚན་ཉིད་རིག་པ།